Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 154/14/5505	Liptovský Mikuláš, 26.8.2015
EEČ : 2-39-273-2015

U Z N E S E N I E

Trestná vec:	obvinená XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX XXXXX, Slovensko
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX XXXXX, Slovensko
sa v skúšobnej dobe, určenej uznesením prokurátora Okresnej prokuratúry XXXXX zo dňa 29.7.2014, spisová značka 1 Pv 154/14/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako rodičia maloletej XXXXX, s ktorou žijú v spoločnej domácnosti v L. XXXXX, okres XXXXX, nestarali sa riadne o jej výchovu, nezabezpečili, aby riadne navštevovala povinnú školskú dochádzku, ktorú mala určenú v XXXXX a tak v školskom roku 2013/2014 vymeškala 313 vyučovacích hodín, ktoré mala neospravedlnené a to aj napriek tomu, že boli upozorňovaní školou na nedbalú školskú dochádzku.

Uznesením prokurátora Okresnej prokuratúry XXXXX zo dňa 29.7.2014, spisová značka 1 Pv 154/14/5505, bola určená všetkým obvineným skúšobná doba v trvaní 12 mesiacov.
Odôvodnenie:
	Uznesením prokurátora Okresnej prokuratúry v Liptovskom Mikuláši 1Pv 154/14/5505 bolo dňa 29.7.2014 podľa § 216 ods. 1 Trestného poriadku podmienečne zastavené trestné stíhanie proti XXXXX, nar. XXXXX a XXXXX, nar. XXXXX stíhaných pre prečin ohrozovania mravnej výchovy mládeže podľa § 211 ods. 1 písm. b/ Tr. zákona a zároveň im podľa § 216 ods. 2 Tr. poriadku bola určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť 8.8.2014. Skúšobná doba uplynula 8.8.2015.
	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo aj o pokračovaní v trestnom stíhaní vydá uznesenie.
	Po skončení skúšobnej doby som na obvinených vyžiadala správu o povesti z miesta trvalého bydliska, odpis registra trestov a správu z Okresného úradu, odboru všeobecnej vnútornej správy, z ktorých som zistila, že novší záznam v registri trestov obvinení nemajú a počas skúšobnej doby podmienečného zastavenia trestného stíhania sa nedopustili ani priestupku.
	Z týchto dôvodov mám za to, že sa obvinení osvedčili, pretože počas skúšobnej doby podmienečného zastavenia trestného stíhania sa nedopustili žiadnej inej trestnej ani protispoločenskej činnosti a preto možno vysloviť záver, že počas skúšobnej doby podmienečného zastavenia trestného stíhania viedli riadny život. 
	Z uvedených dôvodov som rozhodla tak, ako je uvedené vo výrokovej časti tohto uznesenia, právoplatnosťou ktorého nastanú účinky zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka